ddrg/super_eurlex huggingface dataset:
Official Journal L 184 , 10/07/1991 P. 0027 - 0027

Finnish special edition: Chapter 3 Volume 38 P. 0050

Swedish special edition: Chapter 3 Volume 38 P. 0050



KOMISJONI DIREKTIIV, 6. juuni 1991, millega muudetakse direktiivi 82/475/EMÜ, milles sätestatakse koostisosade kategooriad, mida lubatakse kasutada lemmikloomade segasööda märgistamisel (91/334/EMÜ) EUROOPA ÜHENDUSTE KOMISJON võttes arvesse Euroopa Majandusühenduse asutamislepingut, võttes arvesse nõukogu 2. aprilli 1979. aasta direktiivi 79/373/EMÜ segasööda turustamise kohta,1 viimati muudetud direktiiviga 90/44/EMÜ,2 eriti selle artiklit 10, ning arvestades, et: märgistamise puhul on direktiivi 79/373/EMÜ eesmärk tagada objektiivne ja täpne teave sööda koostise ja kasutamise kohta; sööda koostisosade deklaratsioon sisaldab teatavatel juhtudel olulist teavet; on osutunud vajalikuks luua kategooriad, mille põhjal on võimalik rühmitada mitmed koostisosad ühe nimetuse alla; lemmikloomatoidu märgistamiseks on kõnealuse sööda eripärast tulenevalt vaja vastu võtta erisätted; segasööda märgistamist käsitlevaid põhisätteid on muudetud direktiiviga 90/44/EMÜ; komisjoni direktiivi 82/475/EMÜ3 on vaja vastavalt kohandada; käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga asendatakse direktiivi 82/475/EMÜ artikkel 1 järgmisega: "Artikkel 1 Kui direktiivi 79/373/EMÜ artikli 5c lõike 3 kohaselt võib koostisosade nimetuse asemel märkida kategooria, kuhu koostisosa kuulub, võib lemmikloomade segatoidu pakenditele, mahutitele või etikettidele märkida üksnes käesoleva direktiivi lisas loetletud kategooriaid. Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 22. jaanuariks 1992. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise korra näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 6. juuni 1991 Komisjoni nimel komisjoni liige Ray MAC SHARRY 1 EÜT L 86, 6.4.1979, lk 30. 2 EÜT L 27, 31.1.1990, lk 35. 3 EÜT L 213, 21.7.1982, lk 27.
Euroopa Liidu Teataja L 373 , 31/12/1991 Lk 0033 - 0033

Soomekeelne eriväljaanne: Peatükk 9 Köide 2 Lk 0031

Rootsikeelne eriväljaanne: Peatükk 9 Köide 2 Lk 0031



Nõukogu direktiiv, 19. detsember 1991, millega muudetakse direktiivi 69/169/EMÜ, et pikendada ja muuta Taanile ja Iirimaale reisijate maksuvabastuse osas tehtud erandeid (91/673/EMÜ) EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artiklit 99, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: 31. detsembrini 1991 võivad Taani Kuningriik ja Iirimaa üldise maksuvabastuste määra kohaldamisel rakendada direktiivist 69/169/EMÜ [3] (viimati muudetud direktiiviga 91/191/EMÜ [4] tulenevaid erandeid; kõnealuseid erandeid tuleb käsitleda lähtuvalt asutamislepingu artiklist 8a, milles määratletakse siseturg sisepiirideta alana, kus on tagatud kaupade, isikute, teenuste ja kapitali vaba liikumine ning sätestatakse, et nimetatud turg tuleb järk-järgult luua 31. detsembriks 1992; nimetatud erandite viivitamatu lõpetamine võiks Taani Kuningriigi ja Iirimaa jaoks kaasa tuua majandusraskusi; seepärast tuleks nende kohaldamisaega, Iirimaa osas muudetud kujul, pikendada 31. detsembrini 1992, ON VASTU VÕTNUD KÄESOLEVA DIREKTIIVI: Artikkel 1 Direktiivi 69/169/EMÜ muudetakse järgmiselt. 1. Artikli 7b lõike 1 punktis b asendatakse summa "95 eküüd" summaga "150 eküüd". 2. Artiklis 7c asendatakse tähtaeg "31. detsember 1991" tähtajaga "31. detsember 1992". 3. Artikkel 7d asendatakse järgmisega: "Artikkel 7d Olenemata artikli 2 lõikest 1 ning selles sätestatud piires võib Iirimaa kõikide Iirimaale saabuvate reisijate suhtes 31. detsembrini 1992 õlle puhul kohaldada 30 liitrist kogusepiirangut. Olenemata artikli 2 lõikest 1, artikli 4 lõikest 1 ja artikli 7b lõike 1 punktist b võib Iirimaa Iiri päritolu reisijate poolt pärast vähem kui 24 tunnist väljaspool Iirimaad viibimist imporditava asjassepuutuva kauba suhtes 31. detsembrini 1992 kohaldada järgmisi kogusepiiranguid: a) ühendusest saabuvad reisijate osas: 175 eküüd, kusjuures ühikuväärtus ei tohi ületada 110 eküüd; b) õlle osas 15 liitrit." Artikkel 2 1. Liikmesriigid jõustavad käesoleva direktiivi täitmiseks vajalikud õigusnormid 1. jaanuariks 1992. Kui liikmesriigid võtavad esimeses alapunktis osutatud meetmeid, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid teatavad komisjonile nende siseriiklike õigusnormide teksti, mille nad on vastu võtnud käesoleva direktiivi reguleerimisalas. Artikkel 3 Käesolev direktiiv on adresseeritud liikmesriikidele. Brüssel, 19. detsember 1991 Nõukogu nimel eesistuja P. Dankert [1] Arvamus on esitatud 10. detsembril 1991 (Euroopa Ühenduste Teatajas seni avaldamata). [2] Arvamus on esitatud 17. detsembril 1991 (Euroopa Ühenduste Teatajas seni avaldamata). [3] EÜT L 133, 4.6.1969, lk 6. [4] EÜT L 94, 16.4.1991, lk 24. --------------------------------------------------
Euroopa Liidu Teataja L 205 , 27/07/1991 Lk 0048 - 0048

Soomekeelne eriväljaanne: Peatükk 11 Köide 17 Lk 0050

Rootsikeelne eriväljaanne: Peatükk 11 Köide 17 Lk 0050



Nõukogu direktiiv, 20. juuni 1991, Euroopa Majandusühenduse ja Šveitsi Konföderatsiooni vahelise otsekindlustust, välja arvatud elukindlustust käsitleva lepingu rakendamise kohta (91/371/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 57 lõike 2 viimast lauset ja artiklit 235, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: Euroopa Majandusühenduse ja Šveitsi Konföderatsiooni vaheline otsekindlustust, välja arvatud elukindlustust käsitlev leping kirjutati alla Luxembourgis 10. oktoobril 1989; lepingust tulenevalt kehtestatakse Šveitsis asuva peakontoriga kindlustusseltside suhtes õigusnormid, mis erinevad nendest, mida kohaldatakse vastavalt nõukogu 24. juuli 1973. aasta direktiivi 73/239/EMÜ (otsekindlustustegevuse, välja arvatud elukindlustustegevuse alustamise ja jätkamisega seotud õigus- ja haldusnormide kooskõlastamise kohta) [4] III jaotise kohaselt väljaspool ühendust asuvate peakontoritega kindlustusseltside ühenduses asutatud esinduste ja filiaalide suhtes; kooskõlastatud eeskirjad, mis käsitlevad nende tegevusaladega tegelemist ühenduses Šveitsi kindlustusseltside poolt, kelle suhtes kohaldatakse nimetatud lepingut, peavad kõigis ühenduse liikmesriikides jõustuma samal kuupäeval; leping ei jõustu varem, kui heakskiitmisdokumentide vahetamise kuupäevale järgneva kalendriaasta esimesel päeval, ON VASTU VÕTNUD KÄESOLEVA DIREKTIIVI: Artikkel 1 Liikmesriigid muudavad pärast käesoleva direktiivi teatavakstegemist 24 kuu jooksul oma siseriiklikke õigusnorme, et need vastaksid Euroopa Majandusühenduse ja Šveitsi Konföderatsiooni vahelisele lepingule. Nad teatavad sellest viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 2 Liikmesriigid täpsustavad oma siseriiklikes õigusnormides, et neisse vastavalt lepingule tehtud muudatused ei jõustu enne lepingu jõustumiskuupäeva. Artikkel 3 Käesolev direktiiv on adresseeritud liikmesriikidele. Luxembourg, 20. juuni 1991 Nõukogu nimel eesistuja R. Goebbels [1] EÜT C 53, 5.3.1990, lk 45. [2] EÜT C 72, 18.3.1991, lk 175 ja 12. juuni 1991. aasta otsus (Euroopa Ühenduste Teatajas veel avaldamata). [3] EÜT C 56, 7.3.1990, lk 27. [4] EÜT L 228, 16.8.1973, lk 3. --------------------------------------------------
PARANDUS
Komisjoni 13. jaanuari 1992. aasta direktiivi 1992/1/EMÜ (temperatuuri seire kohta
kiirkülmutatud toiduainete transpordivahendites, lao- ja säilitusruu mides) parandus
(Euroopa Liidu Teataja eriväljaanne 2004, 13. Tööstuspoliitika ja siset urg, 11. köide, lk 73)
Teksti läbivalt asendatakse sõna “kiirkülmutatud” sõnaga “sügavkülmut atud” vastavas käändes.13/34. kd ET Euroopa Liidu Teataja 881
PARANDUS
Komisjoni 13. jaanuari 1992. aasta direktiivi 1992/2/EMÜ (millega sätes tatakse
proovivõtumenetlus ja ühenduse analüüsimeetod kiirkülmutatud toitude temperatuuri
ametlikuks kontrolliks) parandus
(Euroopa Liidu Teataja eriväljaanne 2004, 13. Tööstuspoliitika ja siset urg, 11. köide, lk 75)
Teksti läbivalt asendatakse sõna “kiirkülmutatud” sõnaga “sügavkülmut atud” vastavas käändes.882 ET Euroopa Liidu Teataja 13/34. kd
Euroopa Liidu Teataja L 034 , 11/02/1992 Lk 0028 - 0029

Soomekeelne eriväljaanne: Peatükk 15 Köide 11 Lk 0005

Rootsikeelne eriväljaanne: Peatükk 15 Köide 11 Lk 0005



Komisjoni direktiiv 92/1/EMÜ, 13. jaanuar 1992, temperatuuriseire kohta kiirkülmutatud toiduainete transpordivahendites, lao- ja säilitusruumides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1988. aasta direktiivi 89/108/EMÜ kiirkülmutatud toiduaineid käsitlevate liikmesriikide õigusaktide ühtlustamise kohta, [1] eriti selle artiklit 11, ning arvestades, et: sel juhul peavad õigusnormid piirduma üksnes nõuetega, mis on vajalikud temperatuuriseireks transpordivahendites, lao- ja säilitusruumides sellisel viisil, et direktiivi 89/108/EMÜ artiklis 5 nõutud temperatuurid oleksid täielikult tagatud; käesolevas direktiivis sätestatud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolev direktiiv käsitleb temperatuuriseiret kiirkülmutatud toiduainete transpordivahendites, lao- ja säilitusruumides. Artikkel 2 1. Transpordivahendid, lao- ja säilitusruumid, mis on mõeldud kiirkülmutatud toiduainete jaoks, peavad olema varustatud mõõteriistadega, mis võimaldavad pidevalt, korrapäraste ajavahemike tagant registreerida õhutemperatuuri. Transpordivahendite puhul peavad kasutatavad mõõteriistad olema heaks kiidetud selle riigi pädevate ametiasutuste poolt, kus transpordivahend on registreeritud. Sel viisil saadud temperatuurinäidud peab ettevõtja registreerima ja säilitama vähemalt aasta jooksul või kauem, olenevalt toiduaine laadist. 2. Toiduainete säilitamisel müügivitriinides ning kohaliku turustamise käigus tuleb õhutemperatuuri mõõtmiseks kasutada vähemalt ühte hästi nähtavat termomeetrit, mis lahtise külmleti puhul mõõdab õhutemperatuuri külmleti avatud siseküljest ning mis on paigaldatud selgesti tähistatud leti maksimaalse lubatud täituvuse joonele. 3. Liikmesriigid võivad lubada kõrvalekaldumist lõike 1 nõuetest jaekaupluste ladude külmkambrite puhul, mille maht on alla 10 kuupmeetri, kus võib lubada temperatuuri mõõtmist nähtaval oleva termomeetri abil. Artikkel 3 Liikmesriigid jõustavad käesoleva direktiivi täitmiseks vajalikud õigus- ja haldusnormid 31. juuliks 1993, välja arvatud raudteetranspordi puhul, mille suhtes määratakse rakendamiskuupäev kindlaks hiljem. Liikmesriigid informeerivad sellest viivitamatult komisjoni. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Artikkel 4 Käesolev direktiiv on adresseeritud liikmesriikidele. Brüssel, 13. jaanuar 1992 Komisjoni nimel asepresident Martin bangemann [1] EÜT L 40, 11.2.1989, lk 34. --------------------------------------------------
Euroopa Liidu Teataja L 065 , 11/03/1992 Lk 0032 - 0032



Nõukogu direktiiv 92/11/EMÜ, 3. märts 1992, millega muudetakse direktiivi 89/396/EMÜ toidupartiide tähistamise ja märgistamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: on vaja arvesse võtta ületamatuid tehnilisi probleeme, mis muutsid võimatuks direktiivi 89/396/EMÜ, [4] muudetud direktiiviga 91/238/EMÜ, [5] rakendamise alates 20. juunist 1991; seetõttu tuleb direktiivi rakendamise kuupäev edasi lükata, ON VASTU VÕTNUD KÄESOLEVA DIREKTIIVI: Artikkel 1 Direktiivi 89/396/EMÜ artikli 7 esimese lõigu teine taane asendatakse järgmisega: "– keelavad käesolevale direktiivile mittevastavate toodetega kauplemise alates 1. juulist 1992. Toodetega, mis on turule viidud või märgistatud enne seda kuupäeva ja mis ei vasta käesolevale direktiivile, võib siiski kaubelda kuni varude lõppemiseni." Artikkel 2 Käesolev direktiiv on adresseeritud liikmesriikidele. Brüssel, 3. märts 1992 Nõukogu nimel eesistuja Arlindo Marques Cunha [1] EÜT C 219, 22.8.1991, lk 11. [2] EÜT C 305, 25.11.1991, lk 54 ja 12. veebruar 1992. aasta otsus (Euroopa Ühenduste Teatajas seni avaldamata). [3] EÜT C 40, 17.2.1992, lk 12. [4] EÜT L 186, 30.6.1989, lk 21. [5] EÜT L 107, 27.4.1991, lk 50. --------------------------------------------------
Euroopa Liidu Teataja L 055 , 29/02/1992 Lk 0096 - 0097

Soomekeelne eriväljaanne: Peatükk 13 Köide 22 Lk 0004

Rootsikeelne eriväljaanne: Peatükk 13 Köide 22 Lk 0004



Komisjoni direktiiv 92/4/EMÜ, 10. veebruar 1992, millega muudetakse nõukogu direktiivi 78/663/EMÜ, millega nähakse ette toiduainetes kasutatavate emulgaatorite, stabilisaatorite, paksendite ja tarretusainete puhtuse erikriteeriumid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta, [1] eriti selle artikli 3 lõiget 3, ning arvestades, et: võttes arvesse Codex Alimentarius’e vastuvõetud spetsifikatsioone ning et arvestada uusi tootmistehnikaid, on tarvis muuta nõukogu direktiivi 78/663/EMÜ, [2] viimati muudetud komisjoni direktiiviga 90/612/EMÜ; [3] rahva tervist tõenäoliselt mõjutavate sätete osas on vastavalt direktiivi 89/107/EMÜ artiklile 6 peetud nõu toidu teaduskomiteega; käesoleva direktiiviga ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 78/663/EMÜ lisa muudetakse vastavalt käesoleva direktiivi lisale. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juunil 1993 ja teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või ametliku avaldamise korral nende normide juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 10. veebruar 1992 Komisjoni nimel asepresident Martin Bangemann [1] EÜT L 40, 11.2.1989, lk 27. [2] EÜT L 223, 14.8.1978, lk 7. [3] EÜT L 326, 24.11.1990, lk 58. -------------------------------------------------- LISA Direktiivi 78/663/EMÜ lisa muudetakse järgmiselt: a)b) E 473 – Sahharoosi estrite all: keemilist kirjeldust käsitleva punkti viimane lause asendatakse järgmise lausega: "Nende valmistamisel ei tohi kasutada muid orgaanilisi lahusteid peale dimetüülsulfoksiidi, dimetüülformamiidi, etüülatsetaadi, isopropanooli, isobutanooli ja metüületüülketooni." isobutanoolisisaldust käsitleva punkti järele lisatakse järgmine punkt: "Metüületüülketoonisisaldus/kuni 10 mg/kg." --------------------------------------------------
Euroopa Liidu Teataja L 154 , 05/06/1992 Lk 0030 - 0031

Soomekeelne eriväljaanne: Peatükk 15 Köide 11 Lk 0046

Rootsikeelne eriväljaanne: Peatükk 15 Köide 11 Lk 0046



Komisjoni direktiiv 92/37/EMÜ, 30. aprill 1992, millega kuueteistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta, [1] viimati muudetud direktiiviga 92/32/EMÜ, [2] eriti selle artiklit 19, ning arvestades, et: direktiivi 67/548/EMÜ I lisa sisaldab ohtlike ainete loetelu, milles on esitatud ka üksikasjalik liigitamise ja märgistamise kord iga aine kohta; I lisas esitatud ohtlike ainete nimekirja läbivaatamisest nähtub, et seda nimekirja on vaja kohandada praeguste teadmistega teaduse ja tehnika vallas; nimetatud nimekirja on vaja lisada ainete arv, millest on teatatud komisjonile vastavalt käesolevale direktiivile; käesoleva direktiivi sätted on kooskõlas ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 67/548/EMÜ I lisa muudetakse järgmiselt. 1. I lisas olevad kanded asendatakse käesoleva direktiivi I lisas olevate vastavate kannetega. 2. Käesoleva direktiivi II lisas olevad kanded lisatakse esimest korda I lisasse. Artikkel 2 1. Liikmesriigid rakendavad käesoleva direktiivi järgimiseks vajalikke õigus- ja haldusnorme hiljemalt 1. novembril 1993. Liikmesriigid teatavad sellest viivitamata komisjonile. 2. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 30. aprill 1992 Komisjoni nimel komisjoni liige Carlo Ripa Di Meana [1] EÜT 196, 16.8.1967, lk 1. [2] EÜT L 154, 5.6.1992, lk 1. -------------------------------------------------- I LISA ja II LISA Nimetatud lisad avaldatakse Euroopa Ühenduste Teatajas L 154 A. (Vt osundatud Euroopa Ühenduste Teataja tagakaane siseküljel avaldatud märkust.) Vt komisjoni direktiiv 93/72/EMÜ, EÜT L 258, 16.10.1993, lk 29. --------------------------------------------------
Euroopa Liidu Teataja L 126 , 12/05/1992 Lk 0011 - 0011

Soomekeelne eriväljaanne: Peatükk 13 Köide 22 Lk 0040

Rootsikeelne eriväljaanne: Peatükk 13 Köide 22 Lk 0040



Nõukogu direktiiv 92/31/EMÜ, 28. aprill 1992, millega muudetakse direktiivi 89/336/EMÜ elektromagnetilist ühilduvust käsitlevate liikmesriikide õigusaktide ühtlustamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: direktiiviga 89/336/EMÜ [4] nähakse ette täielik ühtlustamine elektromagnetilise ühilduvuse valdkonnas; selle direktiivi ühtne kohaldamine eeldab ühtlustatud standardite olemasolu; need standardid ei ole selle direktiivi rakendamise kuupäeval kättesaadavad; selle direktiiviga ei ole sätestatud küllaldast üleminekuperioodi, mille jooksul oleks lubatud turule viia enne nimetatud direktiivi rakendamise kuupäeva kohaldatavate siseriiklike õigusaktidega kooskõlas toodetud seadmeid; tootjatel peab olema aega seadmevarude turustamiseks; direktiivi 89/336/EMÜ tuleks vastavalt muuta, ON VASTU VÕTNUD KÄESOLEVA DIREKTIIVI: Artikkel 1 Direktiivi 89/336/EMÜ muudetakse järgmiselt. 1. Artikli 10 lõige 3 tunnistatakse kehtetuks. 2. Artikli 12 lõikele 1 lisatakse järgmine lõik: "Liikmesriigid lubavad siiski kuni 31. detsembrini 1995 selliste käesolevas direktiivis nimetatud seadmete turuleviimist ja/või kasutuselevõttu, mis vastavad nende territooriumil 30. juunil 1992 kehtivatele siseriiklikele õigusaktidele." Artikkel 2 1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt kolme kuu möödumisel käesoleva direktiivi vastuvõtmisest. Liikmesriigid teatavad sellest viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Liikmesriigid kohaldavad neid sätteid hiljemalt kuue kuu möödumisel käesoleva direktiivi vastuvõtmisest. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti. Artikkel 3 Käesolev direktiiv on adresseeritud liikmesriikidele. Luxembourg, 28. aprill 1992 Nõukogu nimel eesistuja Arlindo Marques Cunha [1] EÜT C 126, 21.6.1991, lk 7. [2] EÜT C 13, 20.1.1992, lk 506 jaEÜT C 94, 13.4.1992. [3] EÜT C 339, 31.12.1991, lk 1. [4] EÜT L 139, 23.5.1989, lk 19. Direktiivi on muudetud direktiiviga 91/263/EMÜ (EÜT L 128, 23.5.1991, lk 1). --------------------------------------------------
Euroopa Liidu Teataja L 104 , 22/04/1992 Lk 0061 - 0062

Soomekeelne eriväljaanne: Peatükk 3 Köide 41 Lk 0218

Rootsikeelne eriväljaanne: Peatükk 3 Köide 41 Lk 0218



Komisjoni direktiiv 92/19/EMÜ, 23. märts 1992, millega muudetakse direktiivi 66/401/EMÜ söödakultuuride seemne turustamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 90/654/EMÜ, [2] eriti selle artikli 2 lõiget 1a, ning arvestades, et: pidades silmas teadus- ja tehnikaalaste teadmiste arengut direktiivis 66/401/EMÜ käsitletavate liikide ristamisel saadud hübriidide kohta, tuleks nimetatud direktiivi reguleerimisala laiendada ka liikide Festuca pratensis Hudson ja Lolium multiflorum Lam. ristamisel saadud hübriididele, kuna nende osatähtsus ühenduses on kasvanud; teadus- ja tehnikaalaste teadmiste arengut silmas pidades tuleks muuta ülalmainitud direktiivi II ja III lisa, hõlmamaks Festulolium'i liikide seemnele ning partiide ja proovide kaalule esitatavaid nõudmisi; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/401/EMÜ muudetakse järgmiselt. 1. Artikli 2 lõike 1 punkti A alapunktile a lisatakse järgmine tekst: "Kõnealune definitsioon hõlmab ka järgmist ülalmainitud liikide ristamisel saadud hübriidi. Festuca pratensis Hudson × Lolium multiflorum Lam. | Hariliku aruheina ja itaalia raiheina (sh üheaastase raiheina) ristamisel saadud hübriid (× Festulolium)". | 2. Artikli 3 lõikes 1 lisatakse sõnade "Festuca rubra L." järele sõna "× Festulolium". 3. I lisa lõikes 3 lisatakse kõikjal sõnade "Loliumi liigid" järele sõnad "või × Festulolium". 4. II lisa I jao lõike 2 punktis A lisatakse sõnade "Festuca rubra L." järele järgmine tekst: "1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | × Festulolium | 75 (a) | | 96 | 1,5 | 1,0 | 0,5 | 0,3 | | | | 0 | 0(j)(k) | | 5 (n)" | 5. II lisa II jao lõike 2 punktis A lisatakse sõnade "Festuca rubra L." järele järgmine tekst: "1 | 2 | 3 | 4 | 5 | 6 | 7 | 8 | × Festulolium | 0,3 | 20 (a) | 2 | 5 | 5 | | (j)" | 6. III lisas lisatakse sõnade "Festuca rubra L." järele järgmine tekst: "1 | 2 | 3 | 4 | × Festulolium | 10 | 200 | 60" | Artikkel 2 Liikmesriigid jõustavad käesoleva direktiivi järgimiseks vajalikud õigusnormid 30. juuniks 1992. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 23. märts 1992 Komisjoni nimel komisjoni liige Ray Mac Sharry [1] EÜT 125, 11.7.1966, lk 2298/66. [2] EÜT L 353, 17.12.1990, lk 48. --------------------------------------------------